procesaur/Wiki.mk huggingface dataset:
7 јуни (починале)

555, Вигилиј — римски папа.
1843, Фридрих Хелдерлин — германски романтистички поет, еден од основоположниците на германскиот идеализам.
1928, Александар Протогеров — генерал и политичар.
1935, Иван Мичурин — советски биолог.
1937, Џин Харлоу — американска филмска глумица.
1954, Алан Тјуринг — англиски математичар.
1966, Ханс Арп или Жан Арп — германско-француски сликар и вајар.
1970, Е. М. Форстер — англиски писател.
1980, Хенри Милер — американски писател.
1993, Милош Константинов — македонски етнолог и историограф
2006, Абу Мусаб Ал Заркави — член на Ал-Каеда.
2024, Вилијам Андерс — американски астронаут.
Ролинг стоун

''Ролинг стоун'' (|Rolling Stone) — списание со седиште во САД, посветено на музиката, политиката и популарната култура. Излегува на секои две седмици. ''Ролинг Стоун'' бил основан во Сан Франциско во 1967 година од страна на Џан Венер (кој сѐ уште е уредник и издавач) и музичкиот критичар Ралф Ј. Глисон.
За да го основа весникот, Венер позајмил $7,500 од членовите на неговата фамилија и од фамилијата на неговата тогаш идна жена Џејн Шинделхејм. Првото издание било објавено на 9 ноември 1967 година.
Списанието е познато по неговите насловни почнувајќи од 1970-тите, со енигматскиот и контроверзниот гонзо новинар Хантер С. Томпсон. Магазинот ''Ролинг Стоун'' го сменил форматот во 1990-тите како обид да допре до помладите читатели, кои најчесто биле фокусирани на телевизијата или на филмските глумци и поп-музиката. Ова довело до критики дека магазинот го нагласува стилот пред статистиките. Магазинот продолжил со традиционалните содржини, вклучувајќи и политички приказни и неговиот промет е доста зголемен.
Список на археолошки наоѓалишта во Крушевско

Ова е список на археолошките наоѓалишта во Крушевско. Можно е списокот да е нецелосен.
Населено место, Име, Општина, Тип, Период
Алданци, Градиште, Крушево, населба, римско време
Кале, Крушево, населба, хеленистичко време
Разбојна Дупка, Крушево, гробница, хеленистичко време
Бучин, Во Селото, Крушево, осамен наод, римско време
Даб, Крушево, осамен наод, римско време
Кале, Крушево, населба, доцна антина
Манастириште, Крушево, населба, хеленистичко и римско време
Рид, Крушево, населба, хеленистичко време
Врбоец, Стари Дол, Крушево, населба и некропола, доцна антика
Горно Дивјаци, Кошари, Крушево, црква и некропола, среден век
Лески, Крушево, населба, доцен среден век
Петров Гроб, Крушево, рудник, доцноантичко време
Стајколас, Крушево, некропола, среден век
Црквен Даб, Крушево, населба, среден век
Долно Дивјаци, Кале, Крушево, утврдување, среден век
Св. Недела, Крушево, осамен наод, ран среден век
Стари Куќи, Крушево, населба, среден век
Крушево, Кале, Крушево, кастел, доцно антика и среден век
Св. Преображение, Крушево, базилика и црква, старохристијанско време и среден век
Норово, Кале, Крушево, населба и утврдување, хеленистичко време
Црквиште, Крушево, црква и некропола, непознат период
Глигурче, Крушево, црква, непознат период
Острилци, Јовкова Колиба, Крушево, некропола, среден век
Селиште, Крушево, населба, доцна антика
Старо Село, Крушево, населба, доцна антика
Стипцарник, Крушево, населба, некропола, рудник и топилница, доцноантичко време
Пресил, Ѓупски Гробишта, Крушево, некропола, среден век
Ограда, Крушево, некропола, доцноантичко време
Св. Богородица, Крушево, сакрален објект, старохристијанско време
Трска, Крушево, населба, доцноантичко време
Штрбел, Крушево, водовод, доцноантичко време
Пуста Река, Долна Црква, Крушево, црква и некропола, среден век
Крушка, Крушево, црква и некропола, среден век
Манастирче, Крушево, населба, среден век
Растојца, Гумниште, Демир Хисар, базилика, старохристијанско време
Кула, Демир Хисар, утврдување, среден век
Млаки Грмаѓи, Демир Хисар, рудник, среден век
Над Сопатот, Демир Хисар, некропола, среден век
Синоец, Демир Хисар, некропола, доцноантичко време
Свето Митрани, Манастириште, Крушево, населба и некропола, доцноантичко време
Раичеица, Крушево, населба и некропола, раноантичко и хеленистичко време
Лисичани, Задел, Пласница, црква, среден век
Крастица, Пласница, населба, среден век
Сретсело, Пласница, некропола, железно време
Дворци, Росула, Пласница, населба, доцна антика
Пласница, Црква, Пласница, црква, среден век
Селце, Преображдија, Крушево, базилика и црква, старохристијанско време и среден век
Лозја, Крушево, некропола, непознат период
1 Забелешки
а. Ова наоѓалиште не е заведено официјално од страна на установите во Македонија, односно не се наоѓа во официјалниот Археолошки атлас на Македонија. Наоѓалиштето или се споменува усно во населените места, или е споменато во антрополошките и етногеографските книги за соодветните населби.
Брајсгау

Брајсгау е име на едно подрачје во југозападна Германија, сместен помеѓу реката Рајна и подножјето на Шварцвалд околу Фрајбург во Брајсгау во државата Баден-Виртемберг. Областа Брајсгау-Хохшварцвалд, која делумно се состои од Брајсгау, е именувана по тоа подрачје. Делови од Брајсгау, исто така, се сместени во политичките области Фрајбург во Брајсгау и Емендинген.
1 Историја
Во минатото Брајсгау бил познат ''Брајзахгау'', што означувало грофовија околу градот Брајзах, на источниот брег на Рајна.
Најраните историски потврдени жители биле Келтите. Во римско време, подрачјето било дел од провинцијата Германија супериор. Но, по распадот на лимес Германикус во 260 година, подрачјето било населено од Алеманите. Тоа останало дел од Алеманија во текот на мрачниот среден век и било тампон-зона помеѓу централните алемански земјишта и Алзас, кој бил многу помалку колонизиран од Алеманите.
Во средината на 9-от век беше погранично подрачје чувајќи ја границата со јужна Лотарингија и Алзас. Во 859, тоа беше доделено на Карло Трети Дебелиот, синот на кралот Лудвиг Први Германски, знак за неговата важност. Во десеттиот век, грофовите биле од семејството Церингени. Брајсгау го формирал централниот дел од Војводството Церинген во 12-от век. Војводите го основале Фрајбург, кој станал нивниот главен град.
Од 13/14-от век сè до 1797 година, подрачјето е дел на Форланде, територија во југозападна Германија управувана од австриските Хабсбурзи, но Брајсгау, заедно со остатокот од Форланде, беше отстапен на поранешниот војвода од Модена, поврзано како компензација за неговата загуба на неговите наследни земјишта во француската Цисалпинска република. Во 1805, со Пресбуршки договор (сегашна Братислава), подрачјето било отстапено на Големото Војводство Баден.
2 Граници и површина
Брајсгау ги вклучува: низинската површина околу реката Рајна, подножјето на Шварцвалд и западните падини на планините Шварцвалд и ридовите Кајзерштул.
На југ, Брајсгау се граничи со Маркгрефлерланд, на запад со Зундгау (Алзас, Франција), на исток со Шварцвалд и на север со Ортенау.
3 Клима
Климата во Брајсгау е топла; всушност, тоа е најтоплиот регион во Германија. Просечната годишна температура е 11 Целзиусови степени, просечна количина на врнежи е 900 мм.
4 Земјоделство
Брајсгау е познат по неговото вино и исто така се користи за овошни насади и жито.
5 Места во Брајсгау
Најголем град во регионот Брајсгау е Фрајбург. Други познати места се: Бад Кроцинген, Штауфен, Брајзах, Ендинген, Кенцинген, Нојенбург и Емендинген.
Александриска патријаршија

Александриската Православна црква (грчки: ''Πατριαρχεῖο Ἀλεξανδρείας καὶ πάσης Ἀφρικῆς'') е помесна автокефална црква, која во православниот свет се наоѓа на второто место со ранг на патријаршија.
1 Историја
Според легендата, црквата била основана од страна на Свети Марко. Од 451 година, Александриската црква има ранг на патријаршија, и била трета по важност во христијанството, веднаш по црквите во Рим и Цариград. Но кон крајот на 5 и почетокот на 6 век, црквата била ослабнета поради појавата на монофизитството. Во 6 век започнала арапската инвазија, која дополнително придонело за намалување на важноста на црквата. Подоцна, територијата на Александрија паднала под власта на Османлиите, каде се нашла под јурисдикција на Цариградската патријаршија.
Од оваа патријаршија произлегле голем број на светци, меѓу кои најпознати се: Свети Атанасиј Велики и Кирил Александриски, потоа теолозите како Климент Александриски и Ориген.
Денеска црквата се занимава главно со мисионерска дејност, главно во Кенија, Танзанија и Уганда. Од 2004 година, патријарх на Аклександриската црква е Теодор II.
Антиохиска православна црква

Антиохиска православна црква (|بطريركية أنطاكية وسائر المشرق للروم الأرثوذكس, |Πατριαρχεῖον Ἀντιοχείας) или Антиохиска патријаршија — автокефална црква, која во православниот свет се наоѓа на третото место со ранг на патријаршија. Црквата ја возглавува Антиохискиот патријарх Јован X.
Во православните цркви, таа се наоѓа на третото место, веднаш зад Цариградската и Александриската црква. Таа се смета за една од петте древни цркви во раното христијанство. Според преданието, била основана од страна на апостол Петар и апостол Павле во 37 година, во Антиохија. Од 451 година црквата се здобила со ранг на патријаршија.
Од оваа црква произлегле неколку поважни светители како: Свети Јован Златоуст, Јован Дамаскин и Иларион Велики. Антиохиската црква ги опфаќа Сирија, Либан, Ирак, Кувајт и неколку епархии во Европа, Африка и Америка.
Денеска, патријаршијата се наоѓа во градот Антиохија во Турција. Во времето на Римското Царство градот претставувал еден од најголемите христијански центри. Христијанството на овие простори било многу рано присутно. Повеќемина истражувачи сметаат дека во Антиохија се случил еден фундаментален настан поврзан со христијанството, а тоа е пишувањето на Евангелието по Матеј. Во "Дела апостолски" (11: 25-26), за присуството на Апостол Павле и Свети Варнава во Антиохија, пишува: "Во Антиохија, учениците, и тоа за првпат, беа наречени христијани".
1 Поврзано
* Маронити
About.com

About.com е електронски извор за корисни информации и совети. Напишан е на англиски јазик и е наменет пред сè за Соединетите Американски Држави. Негов сопственик е The New York Times Company.
Евхаристија

Светата Евхаристија (грчки: ''Θεία Ευχαριστία, Κοινωνία''), причесна или причест — во христијанската црква се вика Тајна на Тајните или Тајна на Црквата, кој која сѐ води, и од која сѐ произлегува. Таа е срце на црковниот живот, извор и цел на сите црковни учења и установи, и без неа христијанството е незамисливо. Светите Отци на раната црква ја сметале за најважен и основен дел на црковнотото собрание, затоа што таа давала значење и смисла на сите богослужби. Во потесна смисла, во црквата ја означува благодарствената молитва пред осветувањето на лебот и виното во текот на литургијата.
Поголемиот број од христијанските деноминации веруваат дека Христовото тело и крв реално присуствуваат во причествувањето. Некои протестантски цркви ова го толкуваат само како симболика.
1 Симболика
Евхаристијата во црквата се разбира како вистинското тело и крв на Исус Христос. Според традицијата, тоа било создадено уште во времето на Тајната вечера (Матеј 26:26-28), (Лука 22:19), каде пишува:
И кога јадеа, зеде Исус леб, го благослови, го прекрши, па им даде и рече: „Примете, јадете; тоа е Моето тело.“ Потоа ја заеде чашата, заблагодари и им ја даде; и се напија од неа сите. И им рече: „Тоа е Мојата крв на Новиот завет, која се пролева за мнозина.
Вистина, вистина ви кажувам; ако не го јадете телото на Синот Човечки и не ја пиете крвта Негова, не ќе имате живот во себе. Кој го јаде Моето тело и ја пие Мојата крв, има живот вечен и Јас ќе го воскреснам во последниот ден
Според Библијата, оваа заповед, и оваа света тајна апостолите и првите христијани ја вршеле редовно.
Книга:Evanescence

1 Evanescence
1.1 Целосен прирачник
:Evanescence
;Членови
:Список на членови
:Ејми Ли
:Тери Балсамо
:Тим Макорд
:Вил Хант
:Вил Бојд
:Роки Греј
:Дејвид Хоџес
:Џон Лекомпт
:Трој Меклавхорн
:Бен Муди
;Дискографија
:Дискографија на Evanescence
;Студиски албуми
:''Fallen'':''The Open Door'';Албуми во живо
:''Anywhere but Home'';Демо албуми
:''Origin'';Синглови
:„Bring Me to Life“
:„Going Under“
:„My Immortal“
:„Everybody's Fool“
:„Call Me When You're Sober“
:„Lithium“
:„Sweet Sacrifice“
:„Good Enough“
;Other songs
:„Lacrymosa“
;Поврзани статии
:Wind-up Records
:We Are the Fallen
Црногорски Македонци

Македонците во Црна Гора, или познати како Црногорски Македонци, формираат мало малцинство во оваа држава. Последниот официјален попис покажа дека има 819 Македонци во Црна Гора. Според Македонските друштва во Црна Гора, има околу 2000 Македонци кои живеат таму.
1 Историја на Македонците во Црна Гора
Мало Македонско население постоеше во Црна Гора од почетокот на 20 век. Во 1948 само 133 Македонци беа регистрирани во Црна Гора, овој број пораса до 875 во 1981 година. 1,072 Македонци беа регистрирани во Југословенскиот попис од 1991, овој број падна на 819 во 2003 година. Македонскиот јазик беше зборуван од 507 луѓе. Македонците живееја во Подгорица, Херцег Нови и Тиват. Се смета дека во Црна Гора денеска живеат вкупно 2500 Македонци.
2 Организации
Двете главни друштва на Македонците во Црна Гора се 'Здружението на Црногорско-Македонско пријателство'' и ''Националното друштво на Македонците во Црна Гора'', кое беше формирано во 2006.
Националното друштво на Македонците во Црна Гора има за цел да го направи Македонскиот јазик попопуларен во Црна Гора и да му помогне на Македонците да се интегрираат подобро во Црогорскиот систем и маркет.
Православна црква во Америка

Православна црква во Америка или ПЦА (англиски: ''Orthodox Church in America'', ''OCA'') — делумно признена како автокефална црква која се наоѓа на петнаесеттото место во православниот свет со ранг на патријаршија. Нејзината јурисдикција се простира во Америка, поточно Северна Америка, а порано и во Австралија. Според еден извор, има 84.900 верници, а според други, нивниот број е околу еден милион. Црквата ја возглавува митрополитот Тихон (род. Марк Молард).
Православната црква во Америка во 1970 година добила автокефалност од страна на Руската Православна црква. Денеска, оваа автокефалност е признаена од страна на Руската, Бугарската, Грузиската, Полската и Чешката црква. Од страна на Цариградската, Антиохиската, Александриската, Романската, Ерусалимската, Кипарската, Грчката и Албанската црква, таа не е признаена.
Денеска црквата се смета како составен дел од Руската црква.
Нејзините манастири и цркви се наоѓаат главно на територијата на САД и Канада, иако има неколку кои се наоѓаат во Мексико и Австралија.
Седиштето на црквата се наоѓа во Њујорк, САД. Главниот соборен храм „Св. Никола“ е во Вашингтон.
1 Поврзано
* Православието во САД
VDSL2

VDSL2 (од англ. ''Very-high-speed digital subscriber line 2'' = „Дигитална претплатничка линија со многу голема брзина 2“, ДПЛМГБ2) е пристапна технологија што ја искористува постоечката инфраструктура од бакарни жици, првично предвидени за обична телефонија (POTS). Може да се применува од дирекции, шкафови со оптички довод сместени близу просториите на потрошувачите, или пак во рамките на поединечни згради.
VDSL2 е најновиот и најнапредниот стандард за комуникација преку жичени широкопојасни дигитални претплатнички линии (DSL). Предвиден е да пружа повеќенаменска тројна услуга (''triple play''): глас, видео, податоци, високоразделна телевизија (HDTV) и игри. Се изјавува дека VDSL2 им овозможува на операторите и снабдувачите да ја надградат постоечката дигитална претплатничка инфраструктура постепено, прилагодливо и поволно.
Протоколот е стандардизиран како ITU G.993.2 на 17 февруари 2006.
ITU-T G.993.2 (VDSL2) претставува подобрување на G.993.1 (VDSL) што овозможува пренос на асиметрични и симетрични збирни податочни стапки до 200 Мбит/с дојдовно и појдовно преку усучени парици при појасна широчина од 30 Мхц.
VDSL2 набргу ослабува од теоретскиот максимум од 250 Мбит/с кај изворот, до 100 Мбит/с на оддалеченост од 0,5 км и 50 Мбит/с на растојание од 1 км, но понатаму ослабнува со многу помала стапка, и сепак ја надминува делотворноста на VDSL. Почнувајќи од оддалеченост на 1,6 км, делотворноста му е рамна на онаа на ADSL2+.
Меѓу главните предности на VDSL2 се вбројува далекусежноста и делотворноста на асиметричните дигитални претплатнички линии (ADSL). Системите приспособени за LR-VDSL2 поддржуваат брзина од околу 1–4 Мбит/с (дојдовно) долж растојание од 4–5 км, постепено накачувајќи ја проточноста на симетрични 100 Мбит/с како што се скусува должината на јазолот. Ова значи дека системите засновани на VDSL2 (за разлика од оние на VDSL1), не се ограничени само на кратки локални јазли или MTU/MDU, туку можат да се употребуваат и средносежно.
1 Профили
VDSL2 е мошне сложен протокол. Стандардот определува широк дијапазон на профили за разни наменски архитектури на VDSL: на пр. во дирекцијата, во шкафот или во зградата.
Профил, Појасна широчина (МХц), Бр. на носачи, Носечки опсег (кХц), Моќност (дБм), Макс. дојдовна пропусност (Мбит/с)
8a, 8.832, 2048, 4,3125, +17,5, 50
8b, 8,832, 2048, 4.3125, +20,5, 50
8c, 8,5, 1972, 4.3125, +11,5, 50
8d, 8,832, 2048, 4.3125, +14,5, 50
12a, 12, 2783, 4.3125, +14,5, 68
12b, 12, 2783, 4,3125, +14,5, 68
17a, 17,664, 4096, 4.3125, +14,5, 100
30a, 30, 3479, 8,625, +14,5, 200
2 Поврзано
* VDSL
* Широкопојасен интернет
* DOCSIS
* Оптичка мрежа (FTTx)
* Пасивна оптичка мрежа (PON)
Бејби, мора да заврне

Бејби, мора да заврне е американска драма, филм од 1965 година во кој главната улога ја толкува Стив МекКвин, а режијата е на Роберт Малиган. Драматургот Хортон Фут, кој го напишал сценариото, дејството го засновал на неговата драма "Дамата која патува“ (''The Travelling Lady'').
1 Содржина
Жоржет Томас и нејзината шестгодишна ќерка Маргарет Роуз патуваат до еден мал град на југот од Тексас за да се сретнат со нејзиниот сопруг Хенри Томас, кој е пуштен од затвор по отслужување на казната за убиство на човек при една тепачка. Хенри е неодговорен рокабили пејач и гитарист.
Тој се обидува да направи дом за своето семејство, но Кејт Досон, стара немажена девојка која го одгледала откако му починале родителите, и понатаму е сериозно присутна во неговиот живот и се обидува да ги спречи неговите напори, заканувајќи се да го врати во затвор ако тој не ги исполни нејзините барања. Кога жената конечно ќе умре, Хенри во пијана состојба го уништува нејзиниот имот и го сквернави нејзиниот гроб. Тој се враќа во затвор, а Жоржет и Маргарет Роуз го напуштат градот со локалниот шериф Слим.
2 Улоги
* Стив МекКвин како ''Хенри Томас''* Ли Ремик како ''Жоржет Томас''* Дон Мјуреј како ''шерифот Слим''* Џорџија Симонс како ''Кејт Досон''* Пол Фикс како ''судијата Јуинг''* Жозефин Хачинсон како ''госпоѓа Јуинг''* Рут Вајт како ''Мис Клара''* Чарлс Вотс како ''г-дин Тилман''* Керој Вејзи како ''г-ѓа Тилман''* Естел Хемсли како ''Кетрин'', помошничка во домот на Кејт Досон
* Кимберли Блок како ''Маргарет Роуз Томас''* Зама Канингем како г-ѓа ''Т.В. Смит'', старата дама во автобусот
* Џорџ Дан како касиер во ресторанот
3 Продукција
Филмот е сниман на локации во градовите Беј Сити, Колумбус, Локхарт и Вартон во државата Тексас.
Насловната музичка нумера, што ја компонирал на Елмер Бернштајн, а текстот го напишал Ерни Шелдон, ја изведува Глен Јарбрoу за време на најавната шпица на филмот. Песната на Јарбрoу стигнала до 12 позиција на Билборд Хот 100 (''Billboard Hot 100'').
Чимор

Чимор или Кралство Чимор била политичката заедница на културата Чиму. Кралството владеело со северниот брег на Перу од околу 850 до 1470 година. Чимор било најголемо кралство во доцниот среден период и зафаќало 1,000 км брег. Денес, најголемо археолошко наоѓалиште е стариот град Чан Чан.
1 Особености
Чиму прераснале како посебна цивилизација од културата Моче. Првите долини на кралството доброволно се приклучиле кон државата, а Сиканската култура била освоена преку војна. Чуми имале видно влијание и од Кахамарка и Вари. Според легендатата, Чам Чам бил основан од Тајканамо кој дошол во регионот преку море.
Чимор било последното кралство кое дало отпор на Тавантинсују. Тупак Инка Јупанки започнал поход за освнојување на Чимор во 1470-те и го поразил водачот Минчанкаман. Чимор целосно бил под владеење на Инките со доаѓање на престолот на Хуајна Капак.
2 Наводи
*
3 Поврзано
* Вариска култура
* Моческа култура
* Тавантинсују
Црква „Св. Илија“ - Добрево

Свети Илија — главна селска црква во селото Добрево. Црквата се наоѓа во јужниот дел од селото.
1 Местоположба
Црквата се наоѓа во непосредна близина на селското училиште, до кои води пристапен асфалтен пат кој се двои од регионалниот пат 1309.
2 Историја
Во некои извори се споменува дека црквата била изградена во втората половина на XIX век. Тоа е поткрепено и со фактот што иконите на дрвениот иконостас биле изработени во 1872 година. Сепак, над влезната врата има натпис на којшто е испишана 1938 година. Не е познато кога и од кој архијереј била осветена, а не е познато ниту од кој иконописец биле изработени иконите. Црквата не е зографисана.
3 Архитектура
Црквата претставува голема еднокорабна градба. На дрвениот иконостас има 29 икони. Градбата е оградена со камена ограда којашто е покриена со ќерамиди. Над влезната порта од дворот на црквата има натпис на којшто ја пишува годината на нејзината изградба. Влезната порта се наоѓа на предната страна на дводелната камена камбанарија. Првиот дел има квадратна основа, додека вториот осумаголна. Со исклучок на основата којашто од сите страни е оградена, вториот дел се состои од осум столбови покриени со кров над којшто е поставен крст.
4 Галерија
5 Поврзано
* Штипско архијерејско намесништво
* Трета пробиштипска парохија
* Добрево
Геокодирање

Геокодирање — постапка на пронаоѓање на придружни географски координати (често изразени во географска ширина и географска должина) од други географски податоци, како улична адреса или поштенски броеви. Користејќи се со географски координати, објектите можат да се исцртаат на карта и да се внесат во географски информациски системи или пак координатите можат да се вметнат во снимки и слики како дигитални фотографии по пат на геоозначување.
Наспроти ова постои обратно геокодирање: пронаоѓање на здружено место во текст како улична адреса, од географски координати.
Геокодер е програм или интернет-служба што служи за геокодирање.
1 Интерполација на адресите
Еден прост метод на геокодирање е интерполација на адресите. Тука се користат податоците за улиците од постоечки географски информациски систем, каде улиците се веќе исцртани во географскиот координатен простор. Секој дел од улицата се поврзува со низа адреси (на пр. броевите на домовите од еден дел до друг). Системот за геокодирање зема една адреса, ја споредува со улица и нејзин дел (како на пр. градски блок). Потоа системот ја интерполира местоположбата на адресата во рамките на низата долж тој дел.
2 Други техники
Други начини на геокодирање: наоѓање на средишна точка на една парцела (плац), ако базата на ГИС има податоци за парцелата. Во руралните подрачја и други места без квалитетни податоци и адресирање на улиците, местата се заведуваат со GPS-уред. Сообраќајните несреќи се гекодираат со пронаоѓање на раскрсницата или средишна точка долж линијата на улицата. Автопатиштата во развиените земји имаат милјокази како помош за итни ситуации, одржување и снаоѓање. Може и да се искористи комбинација од овие техники, зависно од саканата примена.
3 Примена
Геокодираните места се полезни во извршувањето на разни задачи во картографијата и анализите со ГИС. Геокодирањето е доста присутно на интернет, и наоѓа примена кај службите за насоки во возењето, или пронаоѓање на најблиските продавници и услужни места. Ова е еден од неколку методи на добивање на географски координати за геоозначување на слики и снимки, како на пр. фотографии или записи за RSS.
4 Некои системи за геокодирање
Служби на интернет:
* - бесплатно за до 5.000 барања дневно, со лиценцни ограничувања; се нудат разни комерцијални лиценци.
* - бесплатно за до 2.500 барања дневно, но со голем број на ограничувања (на пр. клиентот е обврзан да истакнува слики од Google Maps).
* - бесплатно за мрежни места наменети за општата јавност, незаштитени со лозинки; разни можности за комерцијални лиценци.
* - сосем бесплатно и слободно; ограничено покритие (јули 2010).
5 Поврзано
* Геоозначување
* Геопронаоѓање
* Геоупатување
* Обратно геокодирање
* GPS-уред
5.1 Македонски
* - Агенција за катастар на недвижности (АКН)
* - АКН ГИС Портал
5.2 Англиски
* - труд изложен на Geoinfo 2003
*
it:Geocoding
Чан Чан

Чан Чан (''Chan Chan'') е археолошко наоѓалиште во Перу кое се наоѓа во регионот Ла Либертад на околу 5 километри западно од Трухиљо. Чан Чан зафаќа површина од околу 20 км<sup>2</sup> и имал доста густо населен урбан центар со околу 6 км<sup>2</sup>. Градот бил изграден од Кралството Чимор од народот Чиму во околу 850 година и функционирал сè до освојувањето на кралството од страна на Тавантинсују во 1470 година. Чан Чан бил главен град на Чимор додека кралството опстојувало и се проценува дека имал околу 30.000 жители.
Во 1986 година Чан Чан бил ставен на списокот на светско културно наследство на УНЕСКО. Градот подлежал на торнада од Ел Нињо, при што имало силно дождови и поплави во регионот. Чан Чан се наоѓа во плоден регион богат со вода. Покрај поплавите, рушевините претрпеле оштетувања и од земјотреси.
1 Галерија
2 Наводи
* - Chan Chan, Peru, End of an Empire by Bruce Hathaway
3 Поврзано
* Чимор
* Чиму
* Тавантинсују
Japan Hot 100

Japan Hot 100 е музичка табела за синглови во Јапонија. Составувана е од ''Билборд'' и ''Hanshin Contents Link'' почнувајќи од февруари 2008. Новите синглови на табелата се прикажуваат секоја среда на billboard-japan.com (JST) и секој четвртој на billboard.com (UTC).
Табелата Japan Hot 100 има слична структура како ''Билборд'' Хот 100 во САД. Собира податоци за продажбите на ЦД-ата од Soundscan Japan и слушаност на радијата од Plantech. Иако Јапонија има најмногу дигитални спуштања во светот тие не се сметаат за одредување на позицијата на табелите.
Првата број-еден песна на табелата била „Step and Go“ од Араши на 3 март 2008. Песните кои се искачиле на првото место биле три англиски песни и една јапонска песна. Првата била „Bleeding Love“ од Леона Луис на 8 мај 2008, втората била „Blame it on the Girls“ од Мика, а третата била „Born This Way“ од Лејди Гага на 11 април 2011.
На изданието на 8 март 2010, „Hitomi no Screen“ од Hey! Say! JUMP станала 100-тата број-еден песна на табелата.
1 Поврзано
* Список на артисти кои се искачиле на прво место на 100
* Список на Хот 100 број-еден синглови од 2008 (Јапонија)
* Список на Хот 100 број-еден синглови од 2009 (Јапонија)
* Список на Хот 100 број-еден синглови од 2010 (Јапонија)
* Список на Хот 100 број-еден синглови од 2011 (Јапонија)
* Oricon
Фрајбуршка ботаничка градина

Фрајбуршката ботаничка градина (германски: ''Botanischer Garten Freiburg or Botanischer Garten der Albert-Ludwigs-Universität Freiburg'') е ботаничка градина во округот Хердерн на Шенцлештрасе 1, во Фрајбург во Брајсгау, Баден-Виртемберг, Германија и е поврзана со Универзитетот Фрајбург. Актуелен директор на градината е проф. д-р Томас Шпек.
Градината е основана во 1620 година, на Универзитетот Фрајбург. Таа била една од првите ботанички градини во Германија. Градината првично била дел од Универзитетот Фрајбург, на Медицинскиот факултет, каде била користена за наставни цели. За време на Триесетгодишната војна градината била уништена.
Градината била повторно изградена во 1766 година, но биле принудени да ја преселат, за да се направи место за утврдувањата изградени од страна на Маркиз де Вобан да се заштити градот Фрајбург, откако бил припоен од страна на Франција во 1677. Ботаничката градина беше поставена во близина на реката Драјзам. Нејзиниот дизајн бил под силно влијание на почетокот на ерата на просветителството и од зголемениот интерес за ботаника во текот на втората половина на 18 век. Повторно била дел од Медицинскиот факултет, градина во површина изнесувала 6,6 акри (27.000 м<sup>2</sup>). И покрај штетата од поплавите и Наполеоновите војни, во градина имало импресивни 3.000 растенија во 1829 година, исто така изградени се и стаклени градини во 1827 и 1828. Директори на ботаничката градина од тој период се Карл Јулиус Перлеб, Фридолин Карл Леополд Шпенер, Александер Браун, Карл Вилхелм фон Негели, Хајнрих Антон де Бари и Јулиус фон Закс.
Во 1878 година градината во Драјзам мораше да биде напуштена и во градината се пресели квартот на Институтите (Institutsviertel), кој остана на таа локација до Првата светска војна. Во 1912 година, градината се пресели на својата моментална локација во округот Хердерн во Фрајбург, кога новиот Институт за ботаника бил изграден таму. Градината претрпе оштетувања за време на Втората светска војна во воздушен напад над Фрајбург во 1944 година.
Денес, градината содржи околу 8.000 видови, со истражувања насочени кон фосилната флора на Шварцвалд од карбонскиот период, како и функционалната морфологија и биомеханика на живите и фосилните растенија. Нејзините колекции се растенија од алпскиот регион, од дините, од пустините, од блата и мочуришта, со четири изложбени стаклени градини (900 м<sup>2</sup>), кои содржат тропски растенија, папрати, кактуси и сукуленти.
1 Поврзано
* Арборетум Фрајбург-Гинтерстал
* Список на ботанички градини во Германија
Јоана Цимер

Јоана Цимер (|Joana Zimmer; р. во ) — германска поп пејачка, често споредувана со Селин Дион или Бари Манилоу. Цимер, исто така, е и слепа.
1 Дискографија
1.1 Албуми
Година, Наслов, Место на листите
Германија, Австрија, Швајцарија
2005, ''My Innermost'', 5, -, -
2006, ''The Voice In Me'', 22, 25, 51
2008, ''Showtime'', -, -, -
2010, ''Miss JZ'', 66, TBA, TBA
1.2 Синглови
Година, Наслов, Место на листите
Германија, Австрија, Швајцарија, Шведска, Полска
2005, "I Believe", 2, 6, 13, 33, 28
2005, "I've Learned To Walk Alone", 38, 72, -, -, -
2005, "Let's Make History (ft. David Bisbal)", 54, -, 45, -, -
2006, "Bringing Down The Moon", 46, -, 44, -, -
2007, "If It's Too Late", -, -, -, -, -
2010, "Till You're Gone", -, -, -, -, -
Каро Цеков

Каро Цеков (тур.: ''Karo Roguşlu''), (Крива Паланка,1839 - Пантелеј, Кочанско, 1928) бил единствениот феудалец во времето на Отоманското Царство на територијата на денешна источна Македонија од христијанска вероисповед.
Роден е во Крива Паланка во сиромашно вреќарско семејство. Семејството се прехранувало од занаетот на неговиот дедо, кој правел и крпел платнени вреќи.
Откако учествувал во заседа на Турци, заедно со своите двајца браќа и татко му, со цел да ја ослободи сестра си од рацете на Турчин, кој сакал да се ожени со неа, семејството морало да побегне во Осоговијата. Една година одвај преживеале, прехранувајќи се со растенија и билки.
Неколку години подоцна неговиот брат Митко дошол до голема количина на златни лири, за кои самиот рекол дека ги нашол оставени, а постои и теорија дека ги зел насилно од некого и побегнал. Со таа количина на злато го купиле чифликот во Пантелеј, преку ноќ прераснувајќи во најбогато семејство во Осоговијата, а подмитувајќи ги властите во Кочани, стигнале и до некаква моќ и влијание во регионот помеѓу Кочани и Злетово.
Така, Каро Цеков од почетокот на 1900тите па сè до својата смрт, 28 години подоцна, станал единствен феудалец во Пантелеј, Рајчани и Шталковица. Селаните од Пантелеј и Рајчани работеле на неговите бавчи во Шталковица, а голем дел од селаните работеле и како сточари на неколкуте стада различен добиток, произведувајќи голема количина на зеленчук, млечни производи и месо, кои Цеков го правеле уште побогат од претходно. Дел од својот имот го подарил за изградба на манастирот Св. Пантелејмон. Со текот на годините Каро стекнал репутација и заслужена почит кај месното население, кое и ден денес зборува за „мудриот дедо Каро“.
Починал 1928 година и бил погребан на десната страна од надворешната страна на југоисточната капија на манастирот. Денес гробот не е обележан, а малкумина се сеќаваат на надгробниот споменик, кој стоел до крајот на 1950тите.
1 Наводи
*Б. Поповски: Манастирски комплекс Св. Пантелејмон, Пантелеј. Искра, Кочани, 2002
*Љ. Давидовска: Кочани и кочанско низ историјата. Библиотека Искра, Кочани, 2008
Total Request Live

''Total Request Live'' (позната и како ''TRL'') е телевизиска серија на MTV на која се прикажуваат музички видеа. ''TRL'' била првата емисија за музички видеа која се концентрирала на ријалити програми. Како додаток на музичките видеа на ''TRL'' се појавувале дневни гости. Шоуто била популарна промоција користена од музичарите, актерите и други познати личност со цел да се прикажан нивните најнови работи не тин публиката.
''TRL'' ги прикажувалa десетте најбараните видеа на денот кои биле барани од гледачите кои гласале онлајн. Одбројувањето започнувало со десетте најбарани видеа, а завршувало со најбараните. Од 22 октомври 2007, одбројувањето на ''TRL'' било засновано на гласови, табели, рингтонови, дигитални спуштања, радио пуштања, што значело дека најбараното видео од гледачите не морало секогаш да биде број-еден. Шоуто било генрелано прикажувано од понеделник до четврток и траело еден час иако закажувањето и траењето се менувале со текот на годините.
На 15 септември 2008 било изјавено дека ''TRL'' ќе биде затворено за да биде заменето со FNMTV. Специјалната последна епизода траела три часа, а била прикажана на 16 ноември 2008, во 08:00 часот.
Италијанската верзија на ''TRL'' сѐ уште се прикажува во Италија на MTV.
Гран Пахатен

Гран Пахатен (шпански: ''Gran Pajatén'') е археолошко наоѓалиште кое се наоѓа во шумските предели на Перу, поточно на границата на регионите Ла Либертад и Сан Мартин. Наоѓалиштето лежи помеѓу реките Марањон и Хуалага и е дел од Националниот парк Рио Абисео, кој е основан во 1983 година. Сè со цел да се заштитат рушевините, наоѓалиштето не е отворено за посетители.
Гран Пахатен се наоѓа на врв на еден рид и е составен од 26 округли камени структури поставени на различен број тераси и скали. Рушевините зафаќаат површина од . Главните згради се украсени со мозаици, кои пак се составени од човекови, животински и геометриски мотиви. Според радиојаглеродната анализа на керамиката која била пронајдена во наоѓалиштето, се утврдило дека местото било населено уште од 200 г.п.н.е. но главните структури потекнувале од периодот на Тавантинсују. Според основниот архитектонски стил, се верува дека наоѓалиштето е изградено од културата Чачапоја.
1 Поврзано
* Перу
* Чачапојска култура
Пачакамак

Пачакамак е археолошко наоѓалиште во Перу, кој се наоѓа околу 40 километри југоисточно од Лима во долината на реката Лурин. Наоѓалиштето е всушност комплекс на храм на сонцето и останати зданија кои биле подигнати во периодот од 800 до 1450 година, односно до инвазијата на Тавантинсују.
Во наоѓалиштето има неколку неископани пирамиди и археолозите посочуваат дека има најмалку 17 пирамиди во комплексот и добар дел од нив се уништени од врменската непогода позната како Ел Нињо. Покрај пирамидите, во близина има и гробишта и фрески во боја кои прикажуваат риби и овие се од периодот пред Инките. Вариската култура исто така во периодот од 600 до 800 година придонела при изградбата на градот. Вариските елементи се гледаат во градбите, керамиката и текстилот. По падот на Вариската култура, Пачакамак продолжил да опстојува како религиозен центар, кога биле изградени денешните зачувани зданија.
Пачакамак и околината биле организирани во политичката структура која се нарекува Ичма и оваа опстојувала до подемот на Тавантинсују. Пачакамак бил религиозен центар каде претежно се славел богот Пача Камак. По подемот на Тавантинсују, градот и малата држава биле приклучени кон Империјата на Инките.
1 Наводи
* Mcleish, K. (1996) ''Myths and Legends of the World, The Complete Companion to all Traditions'', Blitz, United Kingdom.
Базел

Базел (на германски: ''Basel'') — град во Швајцарија кој според бројот на населението од 166.000 жители е рангиран на третото место во земјата. Сместен е на точката каде швајцарската, француската и германската граница се среќаваат, па како резултат на тоа Базел има и населби во Франција и Германија. Со 830, 000 население во три држави урбана област, од 2004 година, Базел е втората по големина урбана област во Швајцарија.
Градот е сместен во северозападна Швајцарија на реката Рајна и функционира како развиен индустриски центар за хемиска и фармацевтска индустрија. Градот го има најстариот универзитет на швајцарската конфедерација кој датира од 1460 година. Во градот главно населението зборува на германски јазик. Локалната варијанта на швајцарскиот германски се вика базелско-германски дијалект.
Базел е еден од најзначајните културни центри на Швајцарија. Градот располага со голем број на театри, музеи, вклучувајќи го Музејот на фините уметности каде што ја има најстарата уметничка колекција достапна за народот. Исто така театарот во Базел, во 1999 година бил избран за најдобар театар по претставите изведувани на германски јазик, а во 2009 и 2010 година за „Опера на годината“ од страна на германскиот оперски магазин „Опернвелт“.
1 Базел како тема во уметноста и во популарната култура
* „Базелските ѕвона“ (француски: ''Les cloches de Bâle'') - роман на францускиот писател Луј Арагон.
Jake Wade and the Soul Searchers

Jake Wade and the Soul Searchers беше американски фанк бенд, потпишан со издавачката куќа Ubiquity Records. Тие оделе на турнеи со Стони Марфи и Мит Лоуф во раните 1970-ти. Нивната песна, „Searching for Soul“, била применета во песната од 2006 од Бијонсе Ноулс наречена, „Suga Mama“.
Универзитет на Биобио

Универзитет на Биобио (шпански: ''Universidad del Bío-Bío'' - УББ) е универзитет се наоѓа во Консепсион, Чиле.
1 Историја
Универзитетот Биобио е основана на 1947 година, благодарение на Сојузот на некои институти во зоната.
2 Поврзано
* Список на универзитети во Чиле
3 Надворешни-врски
* (шпански)
Пит Сампрас

Петрос „Пит“ Сампрас (на англиски: ''Petros Pete Sampras'', , Вашингтон) е бивши професионален американски тенисер со грчко-еврејско потекло. Во текот на неговата 15 годишна кариера освоил 14 Гренд Слем турнири од 52 обида (две на Отвореното тениско првенство на Австралија, седум на Вимблдон и пет на Отвореното тениско првенство на САД). Сампрас на АТП листата бил светски број 1 тенисер скоро шест години или вкупно 286 недели, што е рекорд во машка сингл конкуренција.
Сампрас на Вимблонд освоил седум титули (рекорд на сите времиња кој го дели со Вилијам Реншав) и 5 титули на Отвореното тениско првенство на САД (рекорд кој го дели со Џими Конорс и Роџер Федерер). Бад Колинс го прогласил за еден од петте најдобри тенисери на сите времиња, а тенискиот магазин „Tennis Magazine“ го именувал за најдобар тенисер од 1965 до 2005 година. На 17 јули 2007 Сампрас бил вклуен во „Меѓународната тениска сала на славните“.
Здружение на музичките сниматели на Америка

Здружението на музичките сниматели на Америка (англ. ''Recording Industry Association of America'') или скратено RIAA е поверителство кое ги претставува снимателите и дистрибутерите од музичката индустрија во САД. Нејзините членови се состојат од издавачки куќи и дистрибутери, кои како што RIAA кажува „создаваат, продуцираат и /или дистрибуираат околу 85% од сите легитимни звучни снимки произведени и продадени во САД“.
MTV Вести

MTV Вести е името на дивизијата на MTV, една од првите најпопуларни музички телевизиски мрежи во САД, како и во некои MTV канали шурум светот. MTV Вестите започнале во 1980-тите со програмата ''Оваа Недела во Рокот'', водена од Курт Лодер, првиот официјален дописник на MTV. Од 1990, отворачкиоот риф на песната „Peace Sells“ од Megadeth бил отворачка тема за ''Оваа Недела во Рокот''.
Емисијата прво започнала со политички вести за изборот на претседател во САД во 1992, преку кампањата „Choose or Lose“. Оттогаш, MTV прикажувал „Choose or Lose“ за други избори за претседател во САД. За изборите за претседател во 2008, Барак Обама и Хилари Клинтон се појавиле на MTV за да ја дискутираат војната во Ирак.
Епиграм

Епиграм е кратка лирска песна која збиено и јасно ни кажува некаква вистина што нè изненадува, но која веднаш ја чувствуваме како точна и умесна. Доаѓа од грчкиот збор |ἐπίγραμμα ''epigramma'' „опис“.
Епиграмот треба да ги содржи овие половини: очекување и објаснување. Во објаснувањето се наоѓа т.н. осило (поентата).
Епиграмски - во форма на епиграм, зајадливо, сатирично, кратко и јасно.
S&M (песна)

„S&M“ е песна изведена од страна на барбадоската пејачка Ријана од нејзиниот петти студиски албум, ''Loud'' (2010). Песната е напишана од страна на Микел С. Ериксен и Тор Хермансен под нивното сценското име Stargate, Кореј Џексон Картер, Сенди Вилхелм под нејзиното сценско име Сенди Ви, и Естер Дин, и беше продуцеирана од страна на Stargate и Ви. Песната „S&M“ беше издадена на 21 јануари 2011 година, како четврт сингл од САД на албумот, и трет сингл од интернационалната верзија на албумот. „S&M“ е еуроденс песна, и содржи исто така и елементи од денс-поп. Критиките за песната „S&M“ беа измешани, како на пример некои сметаа дека песната содржи сексуален текст, додека пак другите ја сметаа за најдобра песна од албумот ''Loud''. Во април 2011 година, песната беше ре-издадена како ремикс во дигитална форма содржејќи вокали на Бритни Спирс.
1 Табели и сертификации
1.1 Табели
Табела (2010–11), Највисокапозиција
Canada (Canadian Hot 100), 1
Италија (FIMI), 6
Полска (ZPAV), 1
Русија (EMI), 5
South Korea (GAON) (International Chart), 4
US ''Billboard'' Hot 100, 1
1.2 Сертификации
Држава, Услужник, Сертификација
Австралија, ARIA, 4× Платина
Белгија, IFPI, Злато
Данска, IFPI, Платина
Германија, BVMI, Злато
Италија, FIMI, Злато
Нов Зеланд, RIANZ, Платина
Шпанија, PROMUSICAE, Злато
Шведска, SRIA, Злато
Швајцарија, IFPI, Платина
Обединето Кралство, BPI, Сребро
1.3 Табели за крај на година
Табели (2011), Позиција
Канадски Хот 100, 20
German Singles Chart, 17
US ''Billboard'' Hot 100, 12
US Pop Songs, 15
US Hot Dance Club Songs, 2
Mathematische Annalen

''Mathematische Annalen'' (мак. „Математички летописи“), (кратенка: ''Math. Ann.'', порано: ''Math. Annal.'') е германско стручно списание од областа на математиката, основано во 1868 од Алфред Клебш и Карл Нојман. Меѓу досегашните уредници на списанието се вбројуваат Феликс Клајн, Давид Хилберт, Ото Блументал, Ерих Хеке, Хајнрих Бенке, Ханс Грауерт, Хајнц Бауер, Херберт Аман, Жан-Пјер Бургињон, Волфганг Лик и Најџел Хичин.
Броевите 1–80 (1869–1919) ги издавал Teubner. Од 1920 наваму (бр. 81) издавач на списанието е Springer.
Голдов код

Голдовиот код (Голдова низа) е вид на бинарна низа што се користи во телекомуникациите (CDMA) и сателитска навигација (GPS). Голдовите кодови се именувани во чест на американскиот научник Роберт Голд. Имаат ограничени мали накрсни корелации во рамките на едно множество, што е од голема корист кога повеќе уреди емитуваат во ист опсег. Множеството на овие низи се состои од <math>2^n-1</math> низи, секоја со период од <math>2^n-1</math>.
Множеството на Голдови низи се создава по следнава постапка. Се земаат две максималнодолжински низи (М-низи, МДН) со иста должина <math>2^n-1</math>, така што нивната апсолутна накрасна корелација е помала или еднаква на <math>2^{(n+2)/2}</math>, каде <math>n</math> е големината на линискиот поместувачки регистар (ЛПМ) што се користи за создавање на максималнодолжинската низа . Множеството на <math>2^n-1</math> исклучителни дисјункции од двете низи во нивните различни фази (т.е. преведени во сите релативни положби) е множеството од Голдови кодови. Највисоката апсолутна накрсна корелација во ова множество кодови е <math>2^{(n+2)/2}+1</math> за парни <math>n</math> и <math>2^{(n+1)/2}+1</math> за непарни <math>n</math>.
Исклучителната дискункција на два Голдови кода од едно исто множество дава друг Голдов код Gold во некој фаза.
Во рамките на едно множество Голдови кодови, околу половината се урамнотежени &mdash; бројот на единици и нули се разликува само за еден.
1 Поврзано
*Касамиев код
*Комплементарни низи
2 Наводи
*Gold, R. (1967), , ''IEEE Transactions on Information Theory'', 13 (4), стр. 619&ndash;621.
*Holmes, J.K. (2007), ''Spread Spectrum Systems for GNSS and Wireless Communications'', Artech House, Norwood, ISBN 978-1-59693-083-4.
de:Linear rückgekoppeltes Schieberegister#Gold-Folgen
Blueswailing July '64 (Live)

''Blueswailing July '64'' е албум во живо снимен од англиската блуз рок група „The Yardbirds“ во јули 1964. Точниот датум на концертот сè уште е непознат.
1 Список на песни
# „Someone to Love Me“ - 2:17
# „Too Much Monkey Business“ - 3:07
# „I Got Love If You Want It“ - 4:15
# „Smokestack Lightning“ - 5:52
# „Good Morning Little Schoolgirl“ - 3:36
# „She Is So Respectable/Humpty Dumpty“ - 5:31
# „The Sky Is Crying“ - 6:41
2 Истакнати факти
По песната „Got Love If You Want It“ било објавено дека гитарата на Ерик Клептон треба да се наштима и во меѓувреме Кејт Рилф ја раскажува приказната околу поранешна проба на која гибсон гитарата на Крис Дрежа се сркшила паѓајќи над засилувач. Тој, исто така, тврди дека гитарата на Клептон е единствениот црн фендер џезмастер во светот.
3 Заслуги
*Кејт Рилф - хармоника, вокали
*Џим Мекарти - тапани
*Ерик Клептон - гитара
*Крис Дрежа - ритмичка гитара
*Пол Семвел-Смит - бас гитара
;ЦД продукција
*Роџер Допсон - координатор
*Нил Сливен - бележник
*Норман Џоплинг - истражување и составување на цитати
*Дејвид Фрики - водител на интервјуа
*Роџер Пирси - водител на интервјуа
*Питер Муди - водител на интервјуа
*Роберт Палмер - водител на интервјуа
*Ник Ватсон - аудио и дигитална преработка
*Сем Штепански - менаџер
*Пол Бивор - уметничка изработка, дизајн
*Хемиш Грајмс - фотографија
Експресионизам

Експресионизам — модернистички правец во уметноста и во книжевноста со средиште во Германија, а својот врв го доживува во годините околу Првата светска војна.
1 Идеја и појава
Експресионизмот тежнее кон изразување на внатрешните напнатости, екстатичности, визионерството. Во ликовната уметност се забележува посебно акцентирање на боите, а како претходник во сликарството се смета Ван Гог.
Во литературата, се одликува со истакнување на лирски и драмски форми со слободен стих, екстатичен тон, хиперболичен израз.
Експресионистите ја отфрлаат идејата за прекрасното во вид на склад, хармонија и остварено единство на надворешното и внатрешното. Затоа експресионистите ќе „запрат“ и кога нешто не е докрај доречено. Во сето ова има нешто што потсетува на романтизмот. Оваа сличност не е случајна: и двата правца се спротивставуваат на реализмот.
Експресионизмот зазема посебно место меѓу уметничките правци затоа што зафаќа релативно најшироко подрачје и остава траги сè до нашето време.
2 Истакнати македонски експресионисти
* Никола Мартиновски
* Петар Мазев
* Борислав Траиковски
* Глигор Чемерски
* Владимир Георгиевски
Натурализам

Натурализам — уметнички правец кој тежнее кон верно прикажување на стварноста, насочувајќи го вниманието кон надворешни детали и кон она што не е убаво.
1 Идеја и претставници
Зачетоците на теоријата на натурализмот може да се забележат во теоретското дело на Иполит Тен. Сепак, најголема улога во оформувањето на натурализмот имал Емил Зола, кој во духот на позитивизмот и Теновата естетика, учењето за човековата одреденост од наследството и околината го пренесол во областа на романот, заземајќи се за примена на научни методи во книжевноста.
Натурализмот го набљудува човекот како производ на наследството, околината и историската состојба, и тоа во тврда, експериментално позитивистичка смисла. Ваквото гледиште во книжевноста се манифестирало како стремеж кон поегзактно, понепосредно и верно прикажување на стварноста. Исто така, значајна придобивка на натурализмот е тоа што со себе донел социјално сочувствување со угнетените слоеви во општеството, а со тоа и одредена критика кон повисоките општествени слоеви, иако тоа сочувство не е идејно и политички определено. Во предговорот на второто издание на романот „Тереза Ракен“, Зола го објаснува натуралистичкиот метод велејчи дека неговата цел е првенствено научна и дека применил научна анализа и дека пишувал воден од љубопитноста на научникот. Понатаму, тој вели дека спроведува аналитичка работа слична на дејноста на хирурзите, дека западнал во точно и грижливо сликање на животот, целиот предаден на анализата на човечкиот механизам.
Во литературата, натурализмот го потиснал реализмот и доминирал во европската книжевност во последните децении од 19 век. Притоа, најзначајни претставници на натурализмот се: А. Холц и Герхард Хауптман во Германија, Хенрик Ибзен и Аугуст Стриндберг во Скандинавија, додека во Италија натурализмот се развил во посебен правец наречен веризам. Емил Зола и Ги де Мопасан се водечки претставник на натурализмот во Франција, каде литературните групи блиски до натурализмот го избегнувале овој израз и се претставувале себеси како реалисти.